Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 733

1. Kommunikatív készségek Beszédértés (hallott szöveg értése) Hétköznapi témájú rövidebb beszélgetések, interjúk lényeges információinak, alapvető kommunikációs szándékának megértése. Egy hallott szövegből az adott helyzetben szükséges információk megértése. Beszédkészség Részvétel a vizsgázó saját érdeklődési körébe eső, tanulmányaiban előforduló vagy általános érdeklődésre számot tartó témákról szóló beszélgetésekben. Valós kommunikációs szándékoknak megfelelő beszélgetés folytatása. Egyértelmű, egyszerű, világos stílusban történő megnyilatkozás. Szövegértés (olvasott szöveg értése) Olyan a mindennapi életben előforduló, köznyelven íródott, változatos típusú szövegek lényegének megértése, amelyeknek témája közel áll a vizsgázó mindennapi tapasztalataihoz. Az életben általában használatos olvasási módok alkalmazása a szövegekben és a feladatokban (globális, szelektív, részletes értés). A szövegszerkezeti sajátosságok és a szövegösszefüggések felhasználása egy szöveg értelmezéséhez. Íráskészség Érthető kifejezésmód a mindennapi élet általánosan használt szövegfajtáiban. Egyéb készségek (stratégiák) A feladatok megtervezéséhez, megoldásához, értékeléséhez szükséges készségek és technikák alkalmazása. A nyelvi nehézségek áthidalásának technikái.

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes